**LIETUVOS RESPUBLIKOS Ekonomikos ir inovacijų MINISTRAS**

**įsakymas**

dėl lietuvos respublikos ekonomikos ir inovacijų ministro

2021 m. rugsėjo 22 d. įsakymo Nr. 4-1006 „dėl 2014–2020 mETŲ europos sąjungos fondų investicijų veiksmų programos 1 prioriteto „mokslinių tyrimų, eksperimentinės plėtros ir inovacijų skatinimas“ priemonės NR. 01.2.1-LVPA-K-823 „SMARTINVEST LT+“ projektų finansavimo sąlygų aprašo nr. 2 patvirtinimo“ pakeitimo

2022 m. sausio 20 d. Nr. 4-97

Vilnius

Vykdydamas Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktą:

p a k e i č i u 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“ projektų finansavimo sąlygų aprašą Nr. 2, patvirtintą Lietuvos Respublikos ekonomikos ir inovacijų ministro 2021 m. rugsėjo 22 d. įsakymu Nr. 4-1006 „Dėl 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės
Nr. 01.2.1-LVPA-K-823 „SmartInvest LT+“ projektų finansavimo sąlygų aprašo Nr. 2 patvirtinimo“, ir 53 punktą išdėstau taip:

„53. Valstybės pagalba, kuriai pagal Reglamentą (ES) Nr. 651/2014 taikoma išimtis, kaip nustatyta Reglamento (ES) Nr. 651/2014 8 straipsnio 5 dalyje, nesumuojama su jokia *de minimis* pagalba, susijusia su tomis pačiomis tinkamomis finansuoti išlaidomis, jei susumavus būtų viršytas valstybės pagalbos intensyvumas, nustatytas Lietuvos Respublikos Vyriausybės 2021 m. gruodžio
22 d. nutarimu Nr. 1123 „Dėl regioninės pagalbos teikimo pagal Lietuvos Respublikos regioninės pagalbos žemėlapį, taikytiną nuo 2022 m. sausio 1 d. iki 2027 m. gruodžio 31 d.“ (jei valstybės pagalba teikiama pagal Reglamento (ES) Nr. 651/2014 14 straipsnį) arba Reglamento (ES)
Nr. 651/2014 25 straipsnyje (jei valstybės pagalba teikiama pagal šį straipsnį).“

Ekonomikos ir inovacijų ministrė Aušrinė Armonaitė

Parengė

Ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo skyriaus

vyriausioji specialistė

Agnė Petrauskaitė